《古越城》
宋代·马之纯

府城西北瓦棺东，尚有遗基在此中。
旋折才方二里许，规模不得小邦同。
正当进取争强霸，聊作屯营备敌冲。
老范智谋曾不识，却云争似建康宫。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。